अर्को कारण हो, जनसंख्याको स्थिति । प्रहरी प्रशासनले जुन ठाउँमा जुन समुदायको बाहुल्य छ, त्यही समुदायको पक्षमा निर्णय गरेको देखिन्छ । पीडक नै भए पनि प्रहरी बढी जनसंख्या हुनेको पक्षमा नरम बनिदिन्छ । र, बहुसंख्यक समुदायको पक्षमा मेलमिलापमा जान्छ । काम गर्ने वातावरण सिर्जना गर्न पनि प्रहरीले यसो गरेको हुन सक्छ । मलाई काभ्रेकी लक्ष्मी परियारको मुद्दामा पनि यस्तै भएको भन्ने लाग्छ । त्यस्तो गम्भीर घटनामा प्रहरीले मेलमिलाप गर्नै पाउँदैन । प्रहरीको यस्तो गतिविधिले सधँै अल्पसंख्यक समुदाय अन्यायमा पर्ने गरेका छन् ।
